** S p r á v a o  činnosti Klubu SSN – FIJET SLOVAKIA**

**za obdobie r. 2015**

Členská schôdza Klubu FIJTET SSN na svojom januárovom zasadnutí uskutočnila voľby, ktoré boli nevyhnutné v dôsledku úmrtia PhDr. Petra Krútkeho zakladateľa a predsedu Klubu FIJET SNN.

Nové vedenie je nasledovné: Predsedníčka: JUDr. Ľudmila Novacká, PhD., podpreseda: Mgr. Peter Kolník, členovia výboru: Mgr. Anna Konečná, PhDr. Ľubomír Motyčka. Revízna komisia: Mgr. Michaela Conzárová, PhDr. Vlasta Vrabcová, Mgr. Martin Kuček, generálny sekretár: Ing. Juraj Buranovský, PhD.

Na základe predložených a členskou schôdzou  schválených okruhov úloh a aktivít, sme v priebehu roka 2015 zrealizovali tieto:

* **Aktivizácia činnosti**
* **Formálna transformácia Klubu FIJET SNN na FIJET SLOVAKIA**
* **Spolupráca s medzinárodnou organizáciou FIJET.**
* **Zvyšovanie členskej základne o aktívne píšucich novinárov**
* **Permanentná komunikácia s členskou základňou**

1. Aktivizácia činnosti predstavuje súbor podujatí, ktoré prinášajú zvýšený rozsah informácií pre členov. Išlo najmä o tieto aktivity: info cesta na Expo Miláno – 6 členov, fan trip do Srbskej Vojvodiny – 2 členovia, v decembri sa zúčastnia press tripu do Moravskosliezskeho kraja – 2 členovia. V štádiu príprav je info cesta pre našich členov na ITB Berlín a info cesta pre českých novinárov na Slovensko. Významné bolo stretnutie a rozhovor s generálnym tajomníkom UN WTO p. Talebom Rifaiom počas jeho oficiálnej návštevy v Bratislave, účasť na významných tlačových konferenciách s tematikou cestovného ruchu, aktívna účasť členov výboru na podujatiach ku Svetovému dňu cestovného ruchu – Pezinok, Bojnice.

Ďalšie aktivity sme sústredili na rozvoj spolupráce s inštitúciami, ktoré pôsobia v pozícii významných aktérov rozvoja cestovného ruchu v SR. Išlo najmä o Ministerstvo dopravy, výstavby a regionálneho rozvoja – Sekcia cestovného ruchu, SACR – Slovenská agentúra pre cestovný ruch, BTB - Bratislavská organizácia cestovného ruchu, vybrané samosprávne kraje (hlavne Bratislavský, Žilinský a Prešovský), vzdelávacie inštitúcie -  Fakulta médií na Paneurópskej univerzite a Ekonomická univerzita v Bratislave.

1. Formálna transformácia si vyžiadala registráciu klubu ako neziskovej organizácie – združenia, pod názvom FIJET SLOVAKIA. Ide o následnícku organizáciu pôvodne existujúceho Klubu SSN s nezmeneným vzťahom ku SSN.
2. Spoluprácu s medzinárodnou organizáciou FIJET sme zintenzívnili formou permanentnej osobnej účasti na zasadnutiach predsedov národných organizácií FIJET ( cestovné náklady na zasadania si financuje predsedníčka z  vlastných prostriedkov). Výsledkom bolo poverenie pre FIJET SLOVAKIA zorganizovať Medzinárodnú letnú akadémiu mladých novinárov (LA).

LA sa uskutočnila v termíne 28.06. – 04.07. 2015 v spolupráci s Ekonomickou univerzitou v Bratislave. Účastníci zo 6 krajín vyhodnotili LA vysoko pozitívne. Na základe tohto mimoriadne úspešného podujatia ponúkol medzinárodný FIJET kandidatúru pre FIJET SLOVAKIA, zorganizovať svetový kongres FIJET na Slovensku v roku 2016 alebo 2017.

1. FIJET SLOVAKIA si uvedomuje potrebu širšej členskej základne, ktorá má reprezentovať aktívne pôsobiacich novinárov a autorov celého spektra generácií. V priebehu roka 2015 sa členská základňa zvýšila o 30%, v súčasnosti ide o 43 členov.
2. Požiadavku permanentnej komunikácie FIJET SLOVAKIA uviedol do života prostredníctvom elektronickej mailovej komunikácie a novej web stránky.

Členovia FIJET SLOVAKIA vypracovali aj grafický návrh nového loga. V súčasnosti je v štádiu spracovania prezentácia FIJET SLOVAKIA na sociálnych sieťach a do konca roka bude funkčná komunikácia aj prostredníctvom Spravodajcu v rámci elektronického časopisu Cestovateľ.

JUDr. Ľudmila Novacká, PhD., v. r.